                  «2η Έκθεση Παραγωγής & Εξοικονόμησης Ενέργειας»
                                          11 έως 14 Οκτωβρίου 2013
Υπό την αιγίδα του Επιμελητηρίου Ξάνθης και την συνδιοργάνωση της Περιφέρειας Ανατολικής Μακεδονίας και Θράκης
Αξιότιμοι Κυρίες/Κύριοι,
        Σε μια εποχή που η οικονομική κρίση έχει λυγίσει τις ελληνικές επιχειρήσεις, υπάρχει ένας κλάδος που όχι απλά αντιστέκεται, αλλά αυτή την εποχή είναι στην ακμή του, αυτός  είναι ο κλάδος της θέρμανση –ψύξης και ότι συνεπάγεται με τον όρο εξοικονόμηση ενέργειας.
      Σε αυτή την λογική και θέλοντας να ενημερωθεί ο κόσμος και οι επιχειρηματίες για τις καινούργιες εναλλακτικές και οικονομικές μορφές θέρμανσης- ψύξης η εταιρία «ΚΥΚΛΟΣ» διοργανώνει την  «2η Έκθεση Παραγωγής & Εξοικονόμησης Ενέργειας» που θα πραγματοποιηθεί από 11 έως 14 Οκτωβρίου στην Ξάνθη στο Εκθεσιακό Κέντρο «Κλειστό γυμναστήριο Φίλιππος Αμοιρίδης» υπό την αιγίδα του Επιμελητηρίου Ξάνθης και την συνδιοργάνωση της Περιφέρειας Ανατολικής Μακεδονίας και Θράκης.
    Η Έκθεση Παραγωγής & Εξοικονόμησης Ενέργειας είναι μια έκθεση άρτια οργανωμένη, θα συγκεντρώσει σ’ έναν χώρο όλη τη γνώση και την τεχνολογία του κλάδου της θέρμανσης , ψύξης , μόνωσης και ηλιακής ενέργειας και θα παρουσιάσει καινοτόμες λύσεις με στόχο την εξοικονόμηση  σε συνδυασμό με την υψηλότερη δυνατή απόδοση.
    Είμαστε διατεθειμένοι να εξαντλήσουμε κάθε περιθώριο ώστε αυτή η διοργάνωση να γίνει θεσμός για τον κλάδο της θέρμανσης, με χιλιάδες επισκέπτες όχι μόνο από την  Ξάνθη  αλλά και  από την ευρύτερη  περιοχή της Θράκης , αυτό θα επιτευχθεί μέσω μιας μελετημένης και εκτεταμένης  διαφημιστικής προβολής από όλα τα μέσα μαζικής ενημέρωσης .
       Στην προσπάθεια μας να στηρίξουμε την  ελληνική επιχειρηματικότητα και  κατανοώντας την δύσκολη  οικονομική κατάσταση που επικρατεί στη χώρα μας,  θα θέλαμε να σας ενημερώσουμε ότι , η  τιμολογιακή πολιτική μας θα κυμανθεί  σε χαμηλά επίπεδα, χωρίς φυσικά να μειώσουμε  τις υπηρεσίες και τις παροχές  στους εκθέτες μας.
       Με τη μεγάλη εμπειρία μας στον χώρο των εκθέσεων και έχοντας αποδείξει την αξία μας όλα αυτά τα χρόνια, σας  διαβεβαιώνουμε ότι η «2η Έκθεση Παραγωγής & Εξοικονόμησης Ενέργειας»  θα είναι μία έκθεση υψηλών προδιαγραφών και  σας προσκαλούμε να  συμμετέχετε, δίνοντας σας τη δυνατότητα να έρθετε σε επαφή με χιλιάδες  επαγγελματίες και απλούς επισκέπτες.
                                                                                                           Με εκτίμηση
                                                                                                                        
                                                                                                     Γεώργιος Μπασέκης 

